U skladu s člankom 98. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/2009., 92/2010., 105/2010. - ispravak, 90/2011., 5/2012., 16/2012., 86/2012., 126/2012., 94/2013., 152/2014., 7/2017., 68/2018., 98/2019., 64/2020., 151/2022., 156/2023.), Zakona o strukovnom obrazovanju („Narodne novine“, br. 30/2009., 24/2010., 22/2013., 25/2018., 69/2022.), prema prijedlogu ravnateljice, uz suglasnost osnivača, Školski odbor Ekonomske i turističke škole Daruvar na sjednici održanoj 26.03.2024. godine donio je

**IZMJENE I DOPUNE STATUTA**

**EKONOMSKE I TURISTIČKE ŠKOLE DARUVAR**

**Članak 1.**

U Statutu Ekonomske i turističke škole Daruvar donesenom na sjednici Školskog odbora dana 22.12.2015. godine, KLASA: 602-03/15-05/01, URBROJ: 2111-24/01-15-14, DARUVAR, 22.12.2015. , Dopuna Statuta, KLASA: 602-03/16-05/01, URBROJ: 2111-24/01-16-02, Daruvar, 07.07.2016., Izmjene Statuta, KLASA: 602-03/17-05/01, URBROJ: 2111-24/01-17-01, Daruvar, 24.03.2017., Izmjene i dopune Statuta, Klasa: 602-03/19-05/01, Ur.broj: 2111-24/01-19-06, Daruvar, 10.06.2019. godine, Izmjene Statuta, Klasa: 602-03/20-05/01, Ur.broj: 2111-24/01-20-07, Daruvar, 17.07.2020., Izmjene Statuta, KLASA: 600-01/22-01/03, URBROJ: 2111-24/01-22-04, Daruvar, 09.11.2022. godine, Izmjene i dopune Statuta, KLASA: 600-01/23-01/02, URBROJ: 2103-88-01-23-04,Daruvar, 31.05.2023., ( u daljem tekstu: Statut) :

Iza Članka 15. Statuta dodaje se članak 15.a koji glasi:

„

(1) U školi se može izvoditi nastava na daljinu, u izvanrednim okolnostima, kada nije moguće izvođenje nastave u školi.

(2) Nastavu na daljinu, škola može izvoditi za sve učenike ili dio učenika, određenih razrednih odjela.

(3) Odluku o provođenju nastave na daljinu donosi ravnatelj uz suglasnost osnivača, na temelju prethodne suglasnosti ministra. „

**Članak 2.**

Iza Članka 19. Statuta dodaje se članak 19.a koji glasi:

„

(1) Za učenike koji zbog većih motoričkih teškoća ili kroničnih bolesti ne mogu pohađati nastavu, Škola uz odobrenje Ministarstva, a na prijedlog liječnika školske medicine organizira nastavu u kući odnosno u zdravstvenoj ustanovi, ako se učenik nalazi na dužem liječenju.

(2) Odluku o oslobađanju pohađanja redovite nastave u školskoj ustanovi za učenika iz stavka 1. ovoga članka prema, prijedlogu nadležnog školskog liječnika, uz odobrenje Ministarstva, donosi Nastavničko vijeće. „

**Članak 3.**

U članku 108. stavak 2. mijenja se i glasi:

„

(2) Tajnik Škole može biti osoba koja je završila sveučilišni integrirani prijediplomski i diplomski studij pravne struke ili stručni diplomski studij javne uprave. „

Stavak 3. mijenja se i glasi:

„

(1) Ako se na natječaj ne javi osoba koja ispunjava uvjete iz stavka 2. ovoga članka ravnatelj može za tajnika škole izabrati osobu koja je završila stručni prijediplomski studij upravne struke. „

**Članak 4.**

Članak 126. mijenja se i glasi:

„

Za učenika koji se ispisao iz Škole, Škola u e-Matici i drugoj odgovarajućoj pedagoškoj dokumentaciji zaključuje posljednji razred koji je završio u Školi. „

**Članak 5.**

Članak 128. mijenja se i glasi:

„

(1) Izostanke i zakašnjenja na nastavu i druge oblike odgojno-obrazovnog rada roditelji, staratelji su dužni opravdati u primjerenom roku, (ispričnicom roditelja, skrbnika, liječnika, odgovarajućom potvrdom nadležne institucije, potvrdom o sudjelovanju u aktivnostima i dr.), u pravilu putem e-Dnevnika.

(2) Opravdanim izostancima smatra se bolest učenika, smrtni slučaj u obitelji, iznimne potrebe u čuvanju imovine i obitelji, problemi u prometu, elementarne nepogode, bolest i potrebe članova obitelji, sudjelovanje u izvannastavnim aktivnostima, sportskim i drugim priredbama, natjecanjima i dr., dozvola nastavnika, razrednika, ravnatelja, nastavničkog vijeća i drugi opravdani razlozi.

(3) Opravdanim izostankom smatra se izostanak za koji je roditelj, staratelj pravodobno podnio zahtjev, a prema odobrenju:

- nastavnika za izostanak tijekom nastavnog dana

- razrednika za izostanak do tri (pojedinačna ili uzastopna) radna dana

- ravnatelja za izostanak do sedam (uzastopnih) radnih dana

- nastavničko vijeće za izostanak do petnaest (uzastopnih) radnih dana

(4) Roditelj može, više puta godišnje, opravdati izostanak svoga djeteta u trajanju do tri radna dana, a za koje nije pravodobno podnio zahtjev za odobrenjem sukladno stavku 3. ovog članka.

(5) Opravdanost izostanka s nastave zbog zdravstvenih razloga u trajanju duljem

od tri radna dana uzastopno dokazuje se liječničkom potvrdom.

(6) Roditelji, skrbnici učenika za izostanke učenika s nastave za koje znaju

unaprijed, dužni su upoznati razrednika što ranije, a najkasnije u roku tri dana od predviđenog izostanka, radi dobivanja odobrenja za izostanak sukladno stavku 3. ovog članka.

(7) Roditelji, skrbnici učenika izostanke učenika s nastave koji nisu unaprijed

predviđeni, dužni su javiti razredniku, kada učenik izostane s nastave.

(8) Roditelji, skrbnici učenika koji ne opravdaju izostanak putem e-Dnevnika,

pismenu ispričnicu roditelja, skrbnika, potvrdu liječnika, nadležne institucije i druge odgovarajuće potvrde, kojima se opravdava izostanak učenika s nastave, dužni su dostaviti razredniku učenika povratkom učenika na nastavu, a najkasnije u roku 8 dana od prestanka razloga spriječenosti dolaska učenika na nastavu. „

**Članak 6.**

U članku 147. stavak 3. mijenja se i glasi:

„

(3) Učeniku koji pravodobno zbog bolesti ili drugog opravdanog razloga ne pristupi popravnom, predmetnom ili razrednom ispitu, ravnatelj treba osigurati polaganje ispita nakon prestanka razloga spriječenosti pristupanja ispitu, ali ne kasnije od 15. listopada kalendarske godine. „

U članku 147. dodaje se stavak 4. koji glasi:

„

(4) Učeniku, koji zbog iznimno teške bolesti, hospitalizacije ili iznimno teških okolnosti, nije mogao pristupiti popravnom, predmetnom ili razrednom ispitu, ravnatelj je dužan omogućiti polaganje ispita i nakon roka iz stavka 3. ovoga članka, uz suglasnost ministra. „

**Članak 7.**

Članak 175. mijenja se i glasi:

„

Roditelji odnosno skrbnici odgovorni su za učenikovo redovito pohađanje nastave i dužni su izostanke učenika opravdati u pravilu putem e-Dnevnika, odnosno neposredno u Školi ili dostaviti pisanu izjavu. „

**Članak 8.**

Ove Izmjene i dopune Statuta stupaju na snagu dan nakon dana objave na oglasnoj ploči.

KLASA: 600-01/24-01/01

URBROJ: 2103-88-01-24-04

DARUVAR, 26.03.2024.

Predsjednik školskog odbora

 Ivan Bralo, dipl.teolog

Na ove Izmjene i dopune Statuta zatražena je i dobivena prethodna suglasnost osnivača, Zaključak o davanju prethodne suglasnosti na Prijedlog Izmjena i dopuna Statuta Ekonomske i turističke škole Daruvar, KLASA: 602-02/24-02/01, URBROJ: 2103-18-24-2, Bjelovar, 04.03.2024. godine.

Ove Izmjene i dopune Statuta objavljene su na oglasnoj ploči Škole 26.03.2024. godine

 Ravnateljica

 Dinka Kavalir, dipl.oec.